Продължителното използване на компютърен дисплей уморява очите. Това е безспорен факт, който дори най-модерните LСD технологии все още не могат да променят. Дългото взиране в монитора на вашите PC, лаптоп, таблет или или смартфон неминуемо води до неприятни странични ефекти и точно поради тази причина не е чудно, че десетки различни компании днес се опитват да се преборят с проблема, използвайки всевъзможни средства.

f.lux е безплатна, малка програма, променяща динамично цветната температура на вашия LCD дисплей в зависимост от времето на деня.

f.lux е сравнително малко приложение, което може да бъде много полезно за тези от вас, които прекарват много време пред компютъра. Основната функция на инструмента е да регулира яркостта и цветната температура на монитора в зависимост от часа през денонощието.

Навярно всички сте забелязали, че през нощта черен текст върху бял, ярък фон натоварва много повече очите, отколкото през светлата част на деня.

Причината за това е, че човешкият организъм е фино настроен и реагира на промените на естествената светлина през денонощието. Ярката светлина около обяд е сигнал за него, че е време за активна работа, а по-топлите, оранжево-червени тонове при залез за това, че е време за почивка и сън.

Изкуствената светлина на мониторите обаче е с постоянна яркост. В повечето случаи светлината от тях е ярко бяла, понякога с подчертано сини тонове. Точно тук на помощ идва f.lux. Инструмента променя цвета на светлината от вашия монитор, придавайки ѝ повече топлина през късните следобедни часове и нощем, с което спомага за намаляване на натоварването на очите.

f.lux е от типа програми „инсталирай и забрави“. Не изисква ръчна намеса, работи във фонов режим. Автоматично настройва яркостта и цветната температура на монитора спрямо местното часово време. Разбира се има и възможност за ръчни настройки на географско положение, корекция на цветната температура, интервала за преход между режимите.

Освен това, f.lux предлага възможност за временно изключване на ефекта от програмата, което е особено полезно при редактиране на изображения, гледане на видео или друга дейност изискваща правилно предаване на цветовете.

Промени в f.lux 4.118 Final:

Fixed bugs that caused sliders to draw wrong at 125% and 200%

Slightly slower dimming with Alt-PgDn

Windows 10 fixes

Installer fixes

Екрани 1 от 2

Официална страница

Изтегли: f.lux 4.118 Final (642 KB)